Mark Camilleri, il-Kap tal-Kunsill Nazzjonali tal-Ktieb, ħabbar li f'Ottubru se joħroġ ktieb fuq il-kriżi politika u finanzjarja kurrenti f'Malta li fih mistenni jikxef iżjed korruzzjoni tal-Gvern. Camilleri żvela dan fuq Facebook dalgħodu, u qal li dam daqsxejn itella' u jniżżel jiktibx il-ktieb, peress li se jikxef ħafna fatti ġodda li għadhom mhux magħrufin dwar il-Gvern u l-korruzzjoni. Huwa wera x-xewqa li dak li se jiżvela jwassal għal arresti ġodda u għal investigazzjonijiet mill-pulizija. Minkejja li hu membru tal-Partit Laburista, Camilleri huwa voċiferu ħafna u kritiku tal-iżbalji tal-Partit. Pereżempju ftit xhur ilu, meta Keith Schembri, l-eks Chief of Staff tal-Prim Ministru, tressaq il-Qorti fuq ħasil tal-flus, Camilleri rreaġixxa billi qal li niżbaljaw jekk ngħidu li l-istituzzjonijiet qed jaħdmu. Qal li l-pajjiż għadu mmexxi minn partiti politiċi tal-ġungla b'nies slavaġ u pulċinelli. Fil-kitba tiegħu fuq Facebook illum, il-Kap tal-Kunsill tal-Ktieb ikkummenta dwar kif il-pajjiż bħalissa qiegħed fit-triq tan-niżla politikament u finanzjarjament billi għaddejjin minn kriżi ta' governanza u fl-ekonomija. Spjega li l-politiċi Laburisti jserrħu rashom mill-fatt li l-Partit Laburista għandu maġġoranza kbira u se jirbaħ l-elezzjonijiet li jmiss akkost ta' kollox, madankollu, fil-fehma tiegħu l-valuri fil-politika tnaqqsu sew u l-valuri progressivi tal-PL qed jisparixxu. Huwa stqarr li bħala membru tal-Partit Laburista, huwa mħasseb fuq il-futur tal-pajjiż u tal-Partit u għalhekk irid jagħmel il-parti tiegħu biex jiġu solvuti dawn il-problemi. F'Marzu li għadda Il-pajjiż għadu mmexxi minn partiti politiċi tal-ġungla b'nies slavaġ u pulċinelli – Mark Camilleri Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f6551664af9_rand.td-a-rec-img{text-align:left}.td_uid_3_60f6551664af9_rand.td-a-rec-img img{margin:0 auto 0 0}